Hêzanê Xelisnayîşê Efrînî  (HRE) da zanayene ke hêzanê înan vera artêşa tirke û çeteyanê ci çalakîyî kerdî, çalakîyan de hîrê çeteyî ameyî kiştene.
HRE vat: ''Artêşa tirke û çeteyê ci tim vera herême hêrişan kenê. Demê peyênî de badê tehdîtanê dewleta tirke hêriş çetayanê înan ê vera herême zî zêdîyayî. Ma sey hêzanê HRE semedê pawitoxanê şarê xo derbeyanê girdan danê îşxlakeran ro.
Na çarçewe de 26 hezîrane de Bab de  û 28ê  hezîrane de  Ezaz de derbeyê girdî dîyayî çeteyanê îşxalkeran ro. Bab de  konvoyêkê çeteyanê Ehrar El Şamî ê ke amadekarîya hêrişî kerdene, ame pirodayene. Na çalakîye de di wesayîtê çeteyan ameyî îmhakerdene, di çeteyî ameyî kiştene û hîrê çeteyî birîndar bîyî. Ezaz de zî grûbêka hêriş plan kerdêne hetê yewîyanê ma ra ameye ferqkerdene û pêkewtişî de çeteyêk ame kiştene.''
